cyanic-selkie/wikianc huggingface dataset:
הלסינגבורג
היסטוריה
תולדותיה של הלסינגבורג מגיעות עד לעידן הוויקינגי. לאורך תקופה ארוכה הקנה לה מיקומה - בנקודה הצרה ביותר של ארסונד - מעמד אסטרטגי חשוב. בימי הביניים, תחת מלך דנמרק, נבנתה בה מצודה, שהשריד היחיד ממנה כיום הוא המגדל שגובהו 35 מטרים, המכונה "הליבה". בהיותה אחד המעוזים המשמעותיים בסקנדינביה של אותה העת נקלעה הלסינגבורג למעורבות ברבים ממהלכיהם של הכוחות הפוליטיים שעיצבו את פניו של האזור הנורדי כולו. היא עברה לידי השוודים בפברואר 1658, בעקבות חתימת חוזה רוסקילדה. לאורך המאה ה-18 ידעה שלווה יחסית, ובמאה ה-19 התבלטה כאחת מהערים בעלות הצמיחה המהירה ביותר בממלכה, כעיר תעשייה ונמל. כיום, המעסיק הפרטי הגדול בהלסינגבורג הוא חברת איקאה, שהמטה הראשי שלה ממוקם בעיר; נמל הלסינגבורג הוא השני בגודלו בשוודיה מבחינת היקף המכולות.
ASIC
תכנון תאים תקניים
בשנות ה-80 המתכננים נדרשו לבחור יצרן ASIC ולהשתמש בכלי התכנון שהציע היצרן. למרות שכלי פיתוח מחברות חיצוניות אחרות היו זמינים, הקישור בין כלי הפיתוח והספריות של היצרן לא היה יעיל. ובסופו של דבר נדרשו המתכננים להשתמש בכלי הפיתוח של היצרנים. פתרון לבעיה זו שגם הניב שיפור בתוצאות ובהגדלת יכולת המזעור של ASIC הוא מימוש ארכיטקטורה הנקראת תא סטנדרטי או "Standart Cell". בשיטה זו כל יצרן ASIC יצר בלוקים פונקציונליים עם תכונות ומאפיינים אלקטרוניים ידועים מראש כמו זמני השהיה, השראות וקיבוליות.
תכנון בשיטת מערכי שערים
תכנון בשיטת מערכי שערים הוא שיטת ייצור בה שכבות הדיפוזיה של הטרנזיסטורים (ללא החיבורים) מוכנות מראש וממתינות באחסנה לשלב האחרון של החיבוריות הממומשת על ידי שכבות מתכתיות, כ-2 - 5 שכבות ברוב טכנולוגיות ה-ASIC. בכך ניתן לקצר בצורה משמעותית את זמן הייצור ואת עלויות ה-NRE הגבוהות. המתכנן נדרש למפות את ה-ASIC בפיתוח אל מערכי התאים ולהגיע לאופטימיזציה של ניתוב ומיקום (Place & Route) החיבורים שאף פעם לא מגיע ל-100% ניצול של השערים הקיימים מבעוד מועד על פיסת הסיליקון.
הפירמידות במצרים
שיטות הבניה
שיטות הבניה של הפירמידות החלו בשיטת "ניסוי וטעייה", ומאוחר יותר התפתחו בהתאם ליכולות הכלכליות ומשאבי הטבע שעמדו לטובת בוני הפירמידות בתקופה בת 2,000 השנים שבה נבנו מבנים אלו במצרים.
מיידום
הפירמידה במיידום היא אחת משלוש הפירמידות שנבנו בתקופת שלטונו של הפרעה סנפרו, ונהוג להניח כי בנייתה החלה בתקופת אביו של סנפרו, חוני. יש הטוענים כי היה זה ניסיון ראשון (אם כי לא מוצלח במיוחד) לבניית פירמידה בעלת פאות חלקות.
יחסי מצרים–צ'כיה
יחסי מצרים–צ'כיה הם יחסי החוץ בין מצרים וצ'כיה.
סקירה כללית
האגודה הצ'כוסלובקית בקהיר פתחה את שעריה באופן רשמי לאחר הצגת אמנתו של שגריר צ'כוסלובקיה מר דושק בפני המלך פואד ב-14 באפריל 1923.
דגל ארמניה
דגל ארמניה (בארמנית: Եռագույն) הוא דגלה הלאומי של ארמניה. עיצובו הוא טריקולור המורכב משלושה פסים אופקיים בצבעים אדום, כחול וכתום. ישנם פירושים רבים למשמעות הצבעים, אך אחד המקובלים שבהם הוא שהאדום מסמל את הדם הארמני שנשפך בהגנתם על מדינתם, הכתום מסמל את האדמה הפורייה של האומה, והכחול מסמל את השמים.
היסטוריה
דגל ארמניה הונף לראשונה במהלך תקופת העצמאות הקצרה של המדינה, לאחר פרישתה מהאימפריה הרוסית ב-1918 ועד לצירופה לברית המועצות ב-1921. עיצוב הדגל נעשה על בסיס הדגל האחרון של ממלכת קיליקיה הארמנית, המדינה הארמנית האחרונה, אך הצהוב שבתחתית הדגל הומר בכתום.
טרנסובסטנציאציה
תאולוגיית הטרנסובסטנציאציה במקורות הנוצריים
הנצרות האורתודוקסית, הנצרות האוריינטלית והנצרות הקתולית, המייצגות כשני שלישים מהנצרות, מאמינות שהמרכיבים בטקס האוכריסטיה — הלחם והיין — אכן הופכים לגופו ודמו של ישו. את התמיכה לכך הן מוצאות בבשורות הסינופטיות ובאיגרת הראשונה אל הקורינתים. הן מדגישות שבהקשר שבו אמר ישו את הדברים הלחם והיין היו נראים, ולכן כוונתו לא הייתה סימבולית.
בניגוד לרפורמטורים האחרים, שטענו כי המשמעות של טקס האוכריסטיה סמלית בלבד, קיבל מרטין לותר את עקרון ה"נוכחות הממשית" של ישו, אך טען כי ממשויות גופו ודמו מתקיימות ביחד עם הממשות של הלחם והיין. דוקטרינה זו, אשר פותחה על ידי התאולוג הימי-ביניימי ג'ון דנס סקוטוס, נקראה "קונסובסטנציאציה". לותר ראה את דוקטרינת הקונסובסטנציאציה מתאימה יותר לעקרון האינקרנציה (התגלמות).
גרשון בסקין
מ-2012 - 2020 היה מנהל תחום פלסטין בחברת גיגאוואט גלובל וקידם אנרגיה סולרית בפלסטין.
הערוץ החשאי לשחרורו של גלעד שליט
באפריל 2011, כאשר מינה נתניהו את דוד מידן לשליחו בתיק שליט, הצליח בסקין ליצור איתו קשר, ובתוך שבועות ספורים הם נפגשו. מידן היה זהיר בהתחלה, אבל אחרי שבסקין העביר לו מסרים מראזי חאמד, והמידע נבדק על ידי השב"כ והתברר כמהימן, הבין מידן שהערוץ של בסקין-חאמד אמיתי ויעיל. בסקין עדכן את ד"ר ראזי חאמד ברגע שנוצר הקשר בינו לבין מידן. אחרי כמה ימים חזר אליו חאמד ואמר שיש ברשותו מסר מאחמד ג'עברי, ראש הזרוע הצבאית של חמאס, זה שהחזיק את שליט. בהמשך, לפי בסקין: "נוצר מצב שבו ניתן היה להעביר מסרים לג'עברי ולקבל ממנו תשובות בתוך שעות ספורות ולא בתוך שבועות כפי שהיה בעבר. התחלתי לשוחח עם חאמד כמה פעמים ביום ובכל פעם עדכנתי את דוד מידן וצוותו".
תאודוטוס מכיוס
ביוגרפיה
קלאופטרה נקטה מדיניות עצמאית. אנשי החצר, ביניהם תאודוטוס, לא אהבו את עצמאותה בקביעת מדיניות וכן את אי תלותה הגוברת במנגנון, ופעלו נגדה. באביב 48 לפנה"ס, נאלצה קלאופטרה לברוח כדי לגייס צבא שיבוא לעזרתה. תלמי השלושה עשר נשאר השליט היחיד. בקיץ 48 לפנה"ס, חזרה קלאופטרה למצרים עם הצבא אותו גייסה כדי להיאבק על מקומה כשליטה. תלמי השלושה עשר ויועציו ידעו על גיוס הצבא על ידי קלאופטרה, והיו מוכנים לכך. הצבא שהוכן למאבק נגדה כלל 20,000 חיילים והיה חזק יותר מצבאה של קלאופטרה. צבא זה בפיקודו של אכילאס צעד מזרחה למרחק 50 ק"מ מהעיר פלוסיום והתייצב שם בנקודה אסטרטגית ליד הר קסיוס . קלאופטרה וצבאה הגיעו ממזרח והתייצבו מול צבא תלמי. שני הצבאות עמדו זה מול זה במשך ימים אבל לא נכנסו בפועל לקרב. האירוע ששינה את המצב היה הגעתו של גנאיוס פומפיוס מגנוס לחופי מצרים.
דניאל גור אריה
ביוגרפיה
את דרכו בנבחרות ישראל החל גור אריה בנבחרת הקדטים, בה שיחק בשנים 2003 ו-2004. בשנת 2005 היה שותף לסגל נבחרת הנוער באליפות אירופה ובשנתיים שלאחר מכן הופיע פעמיים עם נבחרת העתודה באליפות אירופה עד גיל 20.
ווייבוד
התארים היו מקובלים במספר ארצות, ובהן נסיכות מולדובה, ולאכיה, טרנסילבניה, בוהמיה, בוסניה, בולגריה, רוסיה, פולין, סרביה, מונטנגרו ומקדוניה. שמם של חלק משליטי ולאכיה ונסיכות מולדובה, כמו דראגוש וודה, סאס וודה ואחרים, כולל את המילה וודה, לאחר השם הפרטי, כשהכוונה היא לסיומת של השם ווייבודה.
מרוקו הספרדית
לאחר עצמאות מרוקו
הערים סאוטה ומלייה נותרו בשליטת ספרד עד היום (2022), אף שמרוקו תובעת את נסיגת ספרד גם מהן, בהצביעה על הזהות בין טענותיה לטענות ספרד לגבי גיברלטר. ספרד, מצידה, טוענת כי השלטון המוסלמי בעיר במהלך ההיסטוריה היה קצר יחסית, ולפיכך אין לתביעה המרוקאית בסיס. בשנים האחרונות גבר זרם המהגרים האפריקאים שמנסים להסתנן לאירופה דרך המובלעות. כתוצאה מכך, הקימו שלטונות ספרד גדרות הפרדה סביב שטחיה.
יהושע בן-ציון
בשנת 1974 הורשע במספר עבירות פליליות, ובהן גנבה על ידי מנהל של כ-40 מיליון דולר. נידון ל-12 שנות מאסר, אך ריצה רק כשלוש מהן, לאחר שקיבל חנינה מנשיא המדינה, אפרים קציר, עקב מצב בריאותו. בן-ציון המשיך לטעון לחפותו, ולאחר שחרורו הקדיש חלק ניכר מזמנו לניסיונות לטיהור שמו, אך נפטר מבלי לקבל חנינה מרחיבה יותר מנשיאי המדינה.
קריסתו של בנק ארץ ישראל בריטניה והרשעתו של בן-ציון
בן-ציון והמדינה ערערו על פסק הדין בפני בית המשפט העליון. בית המשפט העליון דחה את ערעורו של בן-ציון, תוך תיקון סכום הגנבה מ-47 מיליון דולר ל-39.4 מיליון דולר, וציין: "תקופת מאסר ארוכה כזאת טרם ידענו בבתי-המשפט שלנו בעבירות מסוג זה ביחס לעסקי בנקאות, אבל גם חומרת העבירות והיקפן הוא ללא תקדים בקורות הבנקאות הישראלית". על מעשיו של בן-ציון נאמר בפסק הדין, בין השאר:
סוף דבר
בתו, אליאורה, נישאה לאריה אלדד, לימים קצין רפואה ראשי וחבר הכנסת. נכדתו היא המוזיקאית קרני אלדד.
דגל מלאווי
דגל מלאווי הוא טריקולור אופקי שחור-אדום-ירוק, המוטען בחצי שמש אדומה. הדגל אומץ ב-6 ביולי 1964 לאחר קבלת עצמאות מבריטניה. עם השנים שונה הדגל אך לבסוף הוחזר הדגל המקורי להיות הדגל הרשמי של המדינה.
1964–2010
שינוי הדגל נתקל בהתנגדות של מפלגת האופוזיציה, החזית הדמוקרטית המאוחדת, שהביאה את ההחלטה לפתחו של בית המשפט.
יהדות טרנסילבניה
ראשית ההתיישבות היהודית
ב-1526, כשהוכתר יאן זאפויה למלך הונגריה (טרנסילבניה הייתה חלק מהונגריה באותה תקופה), המועצה המחוקקת הורתה על גירוש כל היהודים מהממלכה, "מהכפרים ומהערים", כלשון הצו. אזכור לנוכחות יהודית יש במסמך מ-1578 המציין שסוחרים יוונים רבים מהרגיל ואפילו יהודים, הגיעו באותה שנה ליריד של גל הקדוש.
רבני טרנסילבניה
התפקיד הרשמי חדל להתקיים עם חתימת הפשרה האוסטרו-הונגרית של 1867 שיצרה את האימפריה האוסטרו-הונגרית.
יוונית מודרנית
ניבים יווניים
הקטגוריה של הניבים הדרומיים מחולקת אף היא לשלוש קבוצות, הכוללות ניבים מ:
דגל בליז
דגל זה מכיל הכי הרבה צבעים – 12 במספר.
ניו זילנד במשחקים האולימפיים
אולימפיאדת לוס אנג'לס (1984)
ענף נוסף בו בלטו הניו זילנדים הוא השיט. רקס סלרס וכריס טימס זכו במדליית הזהב בדגם טורנדו, ראסל קוטס זכה במדליית הזהב בדגם פין וברוס קנדול זכה במדליית הארד בגלישת רוח. רביעיית החותרים ללא הגאי זכו אף הם במדליית זהב, ואילו רביעיית החותרים עם הגאי זכתה במדליית ארד. הרוכב מארק טוד זכה במדליית הזהב השמינית, ובמדליה האחרונה, מדליית כסף, זכה המתאגרף קווין בארי.
ספורטאים ניו זילנדים נוספים שבלטו בלוס אנג'לס כוללים את לוריין מולר (מקום חמישי במרתון), אנתוני מוס (מקום חמישי במשחה ל-200 מטר פרפר ומקום שישי במשחה ל-100 מטר פרפר), גארי הארינג (מקום חמישי במשחה ל-200 מטר גב), ג'ון ווקר האלוף האולימפי ממונטריאול בריצת 1500 מטר הסתפק במקום שמיני בריצת 5000 מטר, כרמל קלארק (מקום שמיני במשחים ל-100 ול-200 מטר גב), דיאן רוג'ר (מקום תשיעי בריצת 3000 מטר) ורוד דיקסון (מקום עשירי במרתון). נבחרת ההוקי איבדה את תוארה וסיימה במקום השביעי.
אולימפיאדת ברצלונה (1992)
ספורטאים ניו זילנדים נוספים שבלטו בברצלונה כוללים את פיליפה לנגרל (מקום רביעי במשחה ל-800 מטר חופשי), אנה סימצ'יץ' (מקום חמישי במשחה ל-200 מטר גב), גאווין לאבגרוב (מקום תשיעי בהטלת כידון) ואן ג'אדקינס (מקום תשיעי בהליכה ל-10 ק"מ).
אולימפיאדת סידני (2000)
רוכבת האופניים שרה אולמר סיימה במקום הרביעי במרוץ המרדף ובמקום השמיני במרוץ הנקודות, ואילו גלן תומסון סיים במקום השביעי במרוץ הנקודות. השייטים כריס דיקסון וגלן סורי סיימו במקום החמישי בדגם טורנדו, סיימון קוק ופיטר ניקולאס סיימו במקום השביעי בדגם 470, ודניאל סלייטר וניית'ן הנדלי במקום השמיני בדגם 49er. מרימת המשקולות אוליביה בייקר סיימה במקום השמיני.
בענפי הכדור, בלטו נבחרות הנשים בהוקי ובסופטבול, שסיימו במקום השישי. נבחרת הכדורסל הפסידה בכל משחקיה בשלב הבתים, וסיימה במקום ה-11 לאחר שגברה על נבחרת אנגולה. נבחרת הנשים רשמה מאזן דומה, ואף היא סיימה במקום ה-11, לאחר ניצחון על סנגאל.
אולימפיאדת אתונה (2004)
באולימפיאדת אתונה (2004) זכו הניו זילנדים בחמש מדליות, בהן שלוש מדליות זהב. היימיש קארטר ניצח בטריאתלון וביוואן דוכרטי היה סגנו. התאומות ג'ורג'ינה וקרוליין אוורס-סווינדל זכו במדליית הזהב בתחרות החתירה לזוגות, ובמדליית הזהב השלישית זכתה רוכבת האופניים שרה אולמר, במרוץ המרדף ל-3000 מטר, שגם סיימה במקום החמישי במרוץ הנקודות. חותר הקיאק בן פוהי זכה במדליית הכסף במקצה ל-1000 מטרים, וגם סיים במקום השמיני במקצה הזוגות לאותו המרחק, עם בן זוגו סטיבן פרגוסון.
ספורטאים בולטים נוספים במשלחת הניו זילנדית לאתונה כללו את רוכב האופניים גרג הנדרסון (מקום רביעי במרוץ הנקודות ומקום שביעי במרוץ מדיסון, יחד עם היידן רולסטון), החותרים ניית'ן טוואדל וג'ורג' ברידג'ווטר (מקום רביעי), רביעיית החותרים ללא הגאי (מקום רביעי), נבחרת הרכיבה (מקום החמישי בתחרות הקבוצתית), ברברה קנדול (מקום חמישי בדגם מיסטרל), החותרות ג'ולייט היי וניקי קולס (מקום שישי), החותרת סוניה ואטל (מקום שישי), הקלעית נאדין סטנטון (מקום שישי), ביאטריס פאומואינה (מקום שביעי בזריקת דיסקוס), השייט היימיש פפר (מקום שביעי בדגם לייזר, השייטות שרון פריס, ג'ואנה וייט וקיילי ג'יימסון (מקום שביעי בדגם יינגלינג), ואלרי אדמס (מקום שמיני ביידוי פטיש), אנאבל קרי (מקום שמיני במשחה ל-100 מטר חזה), השייטת שרה מאקי (מקום שמיני בדגם יורופ, השייט דין בארקר (מקום תשיעי בדגם פין) וטום אשלי (מקום עשירי בדגם מיסטרל).
אולימפיאדת לונדון (2012)
נבחרת הנשים בהוקי שדה סיימה במקום הרביעי, לאחר שהפסידה בחצי הגמר לנבחרת הולנד בחבטות עונשין ולנבחרת בריטניה במשחק על מדליית הארד. נבחרת הגברים סיימה במקום התשיעי. נבחרת הנשים בכדורגל העפילה לשלב רבע הגמר, אך הודחה בידי ארצות הברית. נבחרת הגברים השתתפה אף היא במשחקים, אך לא עברה את שלב הבתים.
עוז והדר
מתיבתא
אוצר גאוני ספרד - קובץ מפרשים לש"ס ולמשניות של כ-160 מאחרוני ספרד. הסדרה יוצאת בשיתוף עם מוסדות בנין אב.
תלמוד ירושלמי
תלמוד ירושלמי - בסניף בירושלים עוסקים גם בעריכה מחודשת של התלמוד הירושלמי, "מהדורת פרידמן", בראשות הרב דוד יונה רוזנבוים. המהדורה הרגילה הושלמה בסיון תשע"ד וכוללת 10 כרכים. המהדורה המורחבת בת כ-30 כרכים ממנה יצאו כ-20 כרכים (נכון ל-2016). בשתי המהדורות הוסיפו הרבה פירושים (כולל ביאור הרב חיים קניבסקי במסכתות שפרסם את ביאורו), והמציאו צורת הדף חדשה, ובראשי העמודים מצויין מספרי הדפים גם לפי הוצאת ווילנא.
ספרי הלכה
משנה ברורה - מאת רבי ישראל מאיר הכהן, במהדורה של שישה כרכים. בנוסף יצאה מהדורה מבוארת עם פירוש משולב ומדורי-עזר, ב-24 כרכים. וכן מהדורה של כל חלקי המשנה ברורה בכרך אחד.
חזית הפעולה האסלאמית
ייצוג המפלגה בבחירות
לקראת הבחירות של שנת 1997 ביקשה המפלגה לבטל את התיקונים לחוק הבחירות, אך הממשלה לא עשתה זאת, ו"חזית הפעולה האסלאמית" החרימה את הבחירות באותה שנה. על אף החרם, חברים לשעבר במפלגה הציגו מועמדות, וארבעה מהם זכו להיבחר, כמו גם ארבעה מועמדים אסלאמים עצמאים נוספים.
חוסה מנואל פינטו
קריירה
בעונת 2013/14 הגיע פינטו עם ברצלונה לגמר גביע המלך, בו הפסידו לריאל מדריד 2-1. ואלדס נפצע במרץ 2014, ומאז ועד סוף העונה החליפו פינטו בשער, עת הגיעה למקום השני בליגה והודחה ברבע גמר ליגת האלופות על ידי אתלטיקו מדריד. בסוף העונה תם חוזהו של פינטו בברצלונה, ופינטו פרש מכדורגל, בגיל 38.
חוסה לואיס רוביירה
בשנת 2001 הוא עבר לקבוצת רשות הדואר האמריקאית, במדיה שימש בעיקר כפועל. הוא נעזר ביכולות הטיפוס המרשימות שלו על מנת לסייע ללאנס ארמסטרונג בחמש מתוך שבע זכיותיו בטור דה פראנס, והפך עם השנים לפועל מנוסה ומצליח מאוד. כמו כן, הוא היה הרוכב שהוגדר כ"פועל" שמידת אופניו מתאימה כמעט בדיוק למידותיו של ארמסטרונג, כך שבמקרה הצורך היה עליו להחליף עם ארמסטרונג את אופניו. לאחר פרישת ארמסטרונג הוא שימש כפועל של רוכבים בכירים אחרים, כמו אלברטו קונטדור ולוי ליפהיימר, וגם השיג לאורך השנים מספר ניצחונות בעצמו. הוא עבר לאסטנה ב-2008. בסוף 2009 היה רוביירה אחד מקבוצת רוכבים בכירים שהצטרפו אל ארמסטרונג ואל מנהלה הספורטיבי של אסטנה, יוהאן ברויינל שעזבו את הקבוצה הקזחית והקימו את קבוצת רדיושק.
תחום אטומי
הגדרות
איבר u של תחום שלמות R הוא הפיך אם קיים איבר v כך ש-uv=1. פירוק לא-טריוויאלי של a הוא פירוק ab=c שבו שני הגורמים אינם הפיכים. איבר שאין לו פירוק לא-טריוויאלי הוא אי-פריק.
גשר טאפן זי (1955–2017)
מיקום
הגשר היה ממוקם על נהר ההדסון, כ-40 קילומטר מצפון למרכז מנהטן, באחת הנקודות הרחבות ביותר של הנהר. הגשר חיבר בין העיירה דרום נייאק ממערב לנהר לעיר טריטאון  שבמזרחו - שתיהן במדינת ניו יורק.
היסטוריה
הביקוש הגובר ליוממות בין העיר ניו יורק לפריפריה הקרובה והרחוקה יותר, הביא את רשות הנמלים של ניו יורק וניו ג'רזי לתכנן בשנת 1950 גשר באזור העיירה דובס פרי, השוכנת בקצה הצפוני של גבול הסמכות שלה - כ-24 קילומטר מצפון לגשר ג'ורג' וושינגטון שנמצא גם כן בניהול הרשות. מושל מדינת ניו יורק, תומאס דיואי, לא אישר את התוכנית, כי רצה שההכנסות העתידיות מגביית אגרת המעבר בגשר יגיעו למערכת התעבורה המדינתית של ניו יורק ולא לרשות הנמלים המשותפת גם למדינת ניו ג'רזי, וכן שהגשר יחבר בין מערכת זו למערכת התעבורה של ניו אינגלנד. על כן, הוא העדיף את מיקום הגשר כך שיחבר את דרום נייאק שממערב להדסון לעיר טריטאון שממזרחו. בחירה זאת ייקרה את הגשר בגלל שההדסון הרבה יותר רחב באזור זה.
עיתון הניו יורק טיימס הציע שהמושלים של שתי המדינות יתפשרו ויבחרו יחדיו במקום המקורי שבחרה רשות הנמלים, או לחלופין בצפון העיירה האסטינגס על ההדסון - מיקום שהוא אך מעט דרומה לגבול השיפוט של רשות הנמלים והנהר שם עדיין צר במידה משמעותית מהמיקום שהעדיף מושל ניו יורק. מושל ניו יורק לא השתכנע, וקבע מיד לאחר הפרסום בעיתון, שרשות הנמלים "ירדה" מהרעיון לבנות בעצמה את הגשר, והגשר ייבנה במקום המועדף על המושל, הקרוב ביותר האפשרי לעיר ניו יורק, אך מחוץ לשטח השיפוט של רשות הנמלים, גם אם אורך הגשר יהיה יותר מכפול מהמוצע באתרים האחרים והעלות תהיה גבוהה הרבה יותר.
ראלף שרון
ביוגרפיה
נפטר בשיבה טובה ב-31 במרץ 2015 בגיל 91.
תסמונת הלם רעלי
טיפול
עם טיפול מתאים חולים מחלימים בדרך כלל בתוך שבועיים עד שלושה, אולם בהיעדר טיפול ייתכן מוות בתוך מספר שעות.
אפידמיולוגיה
תסמונת ההלם הרעלי היא נדירה, ומספר המקרים המדווחים ירד משמעותית מאז שנות ה-80 של המאה ה-20. מחקר משנת 2004 קבע את שיעור ההיארעות של התסמונת על 3–4 מכל 100,000 משתמשות בטמפון לשנה, בעוד המידע המסופק על ידי יצרניות מוצרי ההיגיינה הנשית מעמיד שיעור זה על 1–17 ל-100,000 נשים מקבלות וסת לשנה. המרכז לבקרת מחלות ומניעתן חדל מלעקוב אחר התסמונת, אולם בשנות ה-2000 המוקדמות ניכרה עלייה במספר המקרים המדווחים. החוקר פטריק שליברט סבור כי הסיבה היא גיל תחילת הווסת המוקדם, בעוד חוקרים אחרים, כגון פיליפ טיירנו וברוס האנה, תולים את האשמה בטמפונים בעלי הספיגה המרבית שיצאו לשוק ב-1999 ובהפסקת פרסום האזהרה על אריזות הטמפונים שלא להשאיר את הטמפונים בתוך הנרתיק למשך הלילה.
תיאור ראשוני
המונח תסמונת הלם רעלי נטבע לראשונה בשנת 1978 על ידי רופא ילדים מדנוור, ד"ר ג'יימס טוד, אשר תיאר מחלה סטפילוקוקלית בשלושה בנים ובארבע בנות בגילאים 8–17. אף שהחיידק Staphylococcus aureus בודד מהריריות, לא ניתן היה לבודדו מהדם, מנוזל השדרה או מהשתן, דבר שהעלה את החשד כי רעלן מעורב במקרים אלה. מחברי המאמר ציינו מקרים של מחלות סטפילוקוקליות דומות שהופיעו מדי פעם החל משנת 1927, אולם הם לא השכילו לקשר בין התסמונת לבין שימוש בטמפונים, הגם ששלוש מתוך הבנות שקיבלו וסת בזמן שהמחלה התפתחה השתמשו בטמפונים. בשנים שלאחר מכן נצפו מקרים רבים של התסמונת שבהם הטמפונים נשארו בנרתיק של הנשים שהשתמשו בהם.
גגו
קורות חיים
גרטרוד גולדשמידט, שכונתה "גגו", נולדה בהמבורג, גרמניה למשפחה יהודית. היא הייתה השישית מבין שבעה ילדיהם של אדוארד מרטין גולדשמידט ואליזבת האנה אדליין דאהן. היא למדה באוניברסיטת שטוטגרט ובשנת 1938 קיבלה תעודת אדריכלית והנדסאית. גגו הייתה אחייניתו של ההיסטוריון לאמנות ימי הביניים אדולף גולדשמידט, שלימד באוניברסיטת ברלין.
איליושין Il-76
גרסאות שונות של המטוס
גרסת המטוס המיועדת לכיבוי שריפות מצוידת במכל שניתן להסיר או להוסיף אותו למטוס בשעה וחצי. המטוס יכול לשאת 41,600 ליטרים של מים, שהם פי שלושה מהקיבולת של המטוס C-130 "הרקולס", מה שהביא לבחינתו באוסטרליה וקנדה כמטוס לכיבוי שרפות גדולות, אך רכישת המטוס נתקלה בקשיים פוליטיים. מהדורות החדשות במוסקבה דיווחו על מאבק בירוקרטי בנושא עם הבירוקרטיה האמריקאית. שם, דיווחו שחברת הקונגרס של קליפורניה דנה רוארבאצ'ר נדרה לשבור את המחסומים לטובת השימוש במטוס. בינתיים, רשת סי.בי.אס הקנדית עסקה בנושא בקנה מידה לאומי, והציגה ראיונות עם אנשי ממשל מקנדה ומארצות הברית.
ב-29 באוגוסט 2005, יום אחד לפני שהסכר של ניו אורלינס קרס בעקבות הוריקן קתרינה, רוסיה הציעה סיוע הומניטרי לארצות הברית. שני מטוסי איליושין 76 של המשרד למצבים חריגים (EMERCOM) נחתו בשטח ההיערכות לאסון בליטל רוק שבארקנסו ב-8 בספטמבר. הייתה זאת הפעם הראשונה שרוסיה הטיסה מטוס לסיוע בצפון אמריקה. מטוס תובלה נוסף שנועד לסיוע מסוג איליושין 76, ושאורגן עם ההנהגה האמריקאית, הוטס מרוסיה אל ליטל רוק ב-14 בספטמבר.
בלט רוס
בלט רוס היא להקת מחול שהקים וניהל האמרגן ואיש האמנות הרוסי סרגיי דיאגילב. הלהקה פעלה בצרפת החל משנת 1909 עד שנת 1929, שנת מותו של דיאגילב. בשנות פעילותה סיירה והופיעה הלהקה בדרום אמריקה, אנגליה וארצות הברית.
בין היוצרים הרבים והחשובים שפעלו בלהקה במהלך שנות פעילותה וחלקם הגדול התגלו בה: ואצלב ניז'ינסקי, לאוניד מאסין, סרז' ליפר, ג'ורג' בלנשין, נינט דה ולואה, מרי ראמבר (מחול), איגור סטרווינסקי (מוזיקה), ליאון באקסט (ציור), קוקו שאנל (עיצוב תלבושות), ז'אן קוקטו (ספרות ושירה).
תקופתו של ניז'ינסקי ככוריאוגרף
בשנים הבאות תעלה הלהקה יצירות רבות ובהן: "פאראד", בלט קוביסטי בעיצובו של פבלו פיקאסו וכוריאוגרפיה של לאוניד מאסין, "הרכבת הכחולה" עם עיצוב ותלבושות של פיקאסו וקוקו שאנל, כלולות לכוריאוגרפיה של ברוניסלבה ניז'ינסקה אחותו של ניז'נסקי ומוזיקה מקורית של סטרווינסקי (ביצעה בעבר גם להקת בת-שבע), ועוד רבות אחרות. ידועה הייתה בקשתו של דיאגילב מיוצריו: "הפתיעו אותי".
פ.צ. ציריך
'''פ.צ. ציריך (בגרמנית: FC Zürich''') היא קבוצת כדורגל שווייצרית, המייצגת את העיר ציריך. הקבוצה משחקת בליגת העל השווייצרית ברציפות מעונת 1990/1991.
היסטוריה
תקופה זו הייתה מכונה "שנות הזוהר" של ציריך. באותן שנים, המועדון היה בשליטתו של הנשיא האגדי, אדווין נאגלי, וכלל שחקנים כמו קובי קון, פריטץ קונזלי ועוד רבים. ציריך זכו בשבע אליפויות בין השנים האלה, כאשר שלוש מאליפויותיהם השיגו באופן רצוף בין השנים 1974–1976. המועדון זכה 5 פעמים בנוסף בגביע השווייצרי ופעם אחת בגביע הליגה השווייצרית. ציריך הצליחו גם במפעלים האירופים, כאשר הגיעו בעונת 64–1963 לחצי גמר ליגת האלופות לאחר שניצחו את גלאטסראיי בשמינית הגמר ואת פ.ס.וו. אינדהובן ברבע גמר והודחו על ידי ריאל מדריד ובעונת 77–1976 הגיעו שוב לחצי גמר ליגת האלופות, לאחר שניצחו את טורון פאלוסאורה בשמינית הגמר ואת דינמו דרזדן ברבע גמר רק שהפעם הפסידו לליברפול.
תקנת השוק
מבוא
על פי פס"ד גנז, מונע הנזק הטוב ביותר מחויב במניעת הנזק ואם אינו מונע את הנזק, ייתכן ויחשב לרשלן, מה שעלול לעלות לו בזכותו בנכס. בתקנת השוק, מונע הנזק הטוב ביותר הוא הרוכש (שכן הבעלים אינו יודע על הגזלה) ועל כן מוטלות עליו חובות על פי חוק, ביניהן בדיקת זהות המוכר ועמידה בתנאי תקנת השוק.
תקנת השוק במיטלטלין
מהאמור בסעיף עולה, כי קיימים ארבעה תנאים מצטברים לקבלת ההגנה במטלטלין:
תקנת השוק במשכון
תקנה השוק בנושא מעוגנת בסעיף 5 לחוק המשכון: "נכסים נדים שמושכנו כשהיו בהחזקתו של הממשכן והם הופקדו כאמור בסעיף 4(2) או שמשכונם נרשם כאמור בסעיף 4(3), יהיה כוחו של המישכון יפה לכל דבר, אף אם הממשכן לא היה בעל הנכסים או לא היה זכאי למשכנם, ובלבד שהנושה פעל בתום-לב והנכסים באו לידי הממשכן על דעת בעליהם או על דעת מי שהיה זכאי להחזיקם".
יהדות פורטוגל
העת החדשה
בין השנים 1996-2006 כיהן בפורטוגל נשיא יהודי - ז'ורז'ה פרננדו בראנקו דה סמפאיו.
הארמייה השישית (האימפריה העות'מאנית)
היסטוריה
במהלך המערכה תפסו את הפיקוד על הארמייה מספר מפקדים. עם פתיחת המערכה נחלה הארמייה כישלונות ונאלצה לסגת וזאת מכיוון שעיקרה של הארמייה הוצב להגן על בגדאד. עם התקרבות הבריטים לבגדאד חיזקו הטורקים את הארמייה ובשלהי 1915 בלמו חייליה את הבריטים בקרב קטסיפון והביסו אותם בתחילת 1916 במהלך המצור על כות. בהמשך המערכה חיזקו הבריטים את כוחותיהם והנחילו לארמייה מפלות קשות וב-11 במרץ 1917 נכבשה בגדאד על ידי הצבא הבריטי. לאחר מכן לחמה הארמייה בקרבות השונים עד סיום המלחמה.
הינדו-כוש
היסטוריה
במשך שנים היווה הרכס חומה בצורה המונעת מעבר בין ברית המועצות לאפגניסטן ולפקיסטן, אך ב-1964 מהנדסים סובייטים כרו בהרים מנהרה וסללו כביש המחבר בין ברית המועצות לבין פקיסטן.
אנטואן לואי בארי
קורות חיים
בשנת 1820 פיסל בארי את היצירה "הרקולס עם החזיר מהר ארימנתוס".
בארי המשיך לפסל בעלי חיים הן כיצירות קטנות ממדים והן יצירות גדלות המתארות תמות מיתולוגיות ורומנטיות, כגון פסלי אריות וטיגריסים בגני ארמון הטווילרי, וכן קבוצות הפסלים "מלחמה, שלום, כוח וסדר" בשנת 1854.
בשנת 1855 זכו פסליו שהוצגו בתערוכה העולמית בפרסים, ובארי קיבל את אות לגיון הכבוד.
כפר הנוער ויצו נחלת יהודה
כפר הנוער נוסד בשנת 1922 כמשק פועלות. עד לקום המדינה עסק הכפר בהכשרת נשים לקראת השתלבותן בהתיישבות העובדת. לאחר קום המדינה הפך לתיכון חקלאי ועסק בהקניית השכלה חקלאית. במוסד מתחנך נוער ישראלי וככל הפנימיות שינה המוסד את פניו עם כל גל של עלייה, נרתם לקליטת נוער עולה, בהשכלתו ובשילובו במדינת ישראל.
משטח יבשתי
]] משטח יבשתי או פלטפורמה הוא חבל גאולוגי, מישור בחלקו העליון של שילד הנוצר לאחר שסחיפה הסירה ממנו סלעים ומבנים. על המשטח שנוצר עשויים להצטבר סלעי משקע.
איבר שהנשמה תלויה בו
הגדרת איבר שהנשמה תלויה בו
הלכה למעשה- אין הכרעה ברורה בעניין אצל הראשונים.
מוזיקה לכלי-מיתר, כלי-הקשה וצ'לסטה
ניתוח
היצירה כתובה בארבעה פרקים, הראשון והשלישי איטיים, השני והרביעי מהירים:
אפידורל
תופעות לוואי אפשריות
במקרים בהם מוזרקת כמות גדולה מדי של אפידורל, עלול להיגרם שיתוק בסרעפת ובשרירי החזה. כמו כן עלולה הפעילות הסימפתטית של הלב להיפגע, מה שיכול להוביל לירידה משמעותית בקצב פעימות הלב ולחץ הדם. כרבע מהיולדות המטופלות באפידורל סובלות במשך ימים אחדים לאחר הלידה מתופעות לוואי קלות, בהן חולשה כללית, צמרמורת וכאבי ראש. תופעות קשות יותר הן נדירות וכוללות: תגובה אלרגית לחומר, זיהומים ודימומים באזור ההזרקה.
גליזה 581
מערכת כוכבי לכת
כוכב הלכת, גליזה 581g (קיומו עדיין לא אושר), התגלה גם הוא ב-29 בספטמבר 2010 הוא כוכב הלכת השישי אשר התגלה במערכת זו, כוכב לכת זה משך תשומת לב גדולה יותר מכל חמשת האחרים במערכת גליזה 581 וזאת מכיוון שהוא נמצא באמצע האזור הישיב, מה שאומר שיש סבירות גבוהה לקיומם של מים נוזלים על פני השטח של כוכב לכת זה, דבר אשר יכול להבטיח קיומם של חיים דומים לאלו שבכדור הארץ. הטמפרטורה בו היא בערך בין מינוס 12 מעלות צלזיוס לבין מינוס 37 מעלות צלזיוס. למרות זאת, אם זה הוא כוכב לכת סלעי סביר להניח שהאטמוספירה שלו כנראה מכילה גזים דומים לאלו של אטמוספירת כדור הארץ וכך יוכלו להתקיים בו מים נוזלים. המסה שלו היא פי 3.1 עד 4.3 מזו של כדור הארץ והוא משלים סיבוב שלם סביב גליזה 581 תוך 36.5 ימים.
ירושלים בתקופה העות'מאנית
הרפורמות לאחר הכיבוש המצרי
לאחר 1840 הונהגו מספר שינויים. חיל היוניצ'רים הוחלף בצבא סדיר הכפוף לשלטון המרכזי. שיטת גביית המיסים הפכה לגבייה ישירה על ידי השלטון המרכזי. זו ידועה בתור תקופת ה"טנזימאט" (הרפורמות) בשלטון העות'מאני, שנועדה לייעל את המשטר ולרצות את המעצמות שעזרו להדוף את המצרים. נחקקו תקנות בדבר שוויון לנתינים לא מוסלמים והענקת מעמד מיוחד לקונסולים שרבים מתושבי ירושלים הלא-ערבים חסו בצל חסותם (משטר הקפיטולציות.
מבנה הרחובות
שטחים רבים בתוך החומות בצפון-מזרח וצפון-מערב לא היו בנויים והיו מאוכלסים בדלילות. מערך הרחובות נשמר עוד מהתקופה הרומאית וכלל שני רחובות עיקריים מאונכים זה לזה. הקארדו והדקומנוס (נחל צולב), שחצו את העיר משער אחד למשנהו.
הבתים
רצפות הבתים היו בנויות בדרך כלל מעל מפלס הרחוב. בקיר שפונה לרחוב לא היו חלונות בקומת הקרקע. הבתים היו בנויים אבן בגובה של יותר מקומה אחת. המוסלמים הניחו לבתים להיחרב אם לא הצליחו להשכיר אותם ליהודים או נוצרים.
הבתים היו בנויים סביב חצר פנימית שכונתית שבמרכזה בור מים. בשולי החצר היו מדרגות לקומות העליונות. עם התגברות הצפיפות בעיר החלו לבנות בחצרות חדרים נוספים. כמו כן השירותים ופינת האשפה תפסו חלק מהחצר. עיקר החיים התנהלו בחצר - בישול, כביסה, צרכים חברתיים וכו'.
העדה היהודית
במשך רוב התקופה היו היהודים הספרדים מאורגנים באמצעות ועד פקידי קושטא, גוף כלכלי בעיקרו שישב באיסטנבול, תמך כלכלית ביהודי ירושלים וייצג אותם מול השלטון המרכזי. הגוף המקביל עבור האשכנזים נוסד רק באמצע המאה ה-19 ונקרא ועד הפקידים והאמרכלים.
במחצית השנייה של שנות ה-40 חל גידול ניכר במספר היהודים שהגיעו לעיר מרוסיה.
בתקופה העות'מאנית היה קיים בקרב הקהילה הספרדית מנהג של טביעת מטבעות בצורת ריבועים ועליהם המילים העבריות "ביקור חולים". המטבעות היו בשימוש בשוק היהודי ושימשו כסממן של מעין עצמאות לאומית. על פי מנהג מסורתי נוסף, קיבלה הקהילה את המפתחות הגדולים של שערי העיר בכל פעם שנפטר סולטאן באיסטנבול, משחה את המפתחות ב"שמן-המשחה" והחזירה אותם לשלטונות. ארמטה פיירוטי תיאר את הטקס שנערך לאחר מותו של הסולטן עבד אלמג'יד הראשון: "ב-8 ביולי 1861...התייצבו היהודים, בכל גינוני הרשמיות, לפני המושל סוראיה-פחה, וביקשוהו להחזיר לידיהם את מפתחות ירושלים... סעיד-פחה, גנרל הצבא, בלוויית קציני המטה שלו ואחדים מחברי המועצה, ובעקבותיהם קהל צופים, הלך אל רובע היהודים, מקום שנתקבל על ידי נציגי העם הזה והובל אל בית הרב הראשי...ושם הוגשו לו בפומבי מפתחות העיר.... לאחר מכן הוזמן הפחה להיכנס לחדר האורחים של הרב... עם שהביע את רוב תודתו, החזיר הרב הראשי את מפתחות העיר לידי הגנרל, ונכבדי היהודים נתלוו אליו בשובו אל מושל העיר". מנהג זה נעשה תמורת מתנות גדולות למושל המקומי. באמצע המאה ה-19 נאלצו היהודים לשלם באמצעות הרב הראשי גם תשלומי-כופר שונים למוסלמים המקומיים: 300 לירות בשנה לנכבד שביתו סמוך לכותל המערבי, תמורת הרשות להתפלל שם, 100 לירות בשנה לתושבי סילואן תמורת אי-חילול הקברים על הר הזיתים, 50 לירות בשנה לבדואים משבט תעמרה תמורת אי-פגיעה בקבר רחל ו-10 לירות בשנה לשייח' אבו גוש כדי שלא יתנכל ליהודים בדרכם ליפו. על אלה נוספו מגוון היטלים קטנים, ובהם: תשלום למוסלמי עבור השגחה על השחיטה היהודית ומתנות של סוכר ודברים נוספים לראשי המוסלמים בחגיהם. באותה תקופה עדיין הוחזקה המזבלה של העיר בתוך הרובע היהודי.
אנליזה הרמונית
אנליזה הרמונית או ניתוח הרמוני הוא ענף במתמטיקה העוסק בייצוג של פונקציות או אותות כסופרפוזיציה של גלים בסיסיים, וחקר והכללה של המושגים של טורי פורייה והתמרות פורייה (כלומר צורה מורחבת של ניתוח פורייה). במאתיים השנים האחרונות, זה הפך לנושא רחב הקף, עם יישומים בתחומים מגוונים כמו תורת המספרים, תורת הייצוג, עיבוד אותות, מכניקת הקוונטים, ניתוח גאות ושפל ומדעי המוח.
ניתוח הרמוני מופשט
אחד הענפים המודרניים ביותר של ניתוח הרמוני, ששורשיו באמצע המאה ה-20, הוא ניתוח על קבוצות טופולוגיות. הרעיונות המניעים הליבה הם התמרות פורייה השונות, אותן ניתן להכליל לטרנספורמציה של פונקציות שהוגדרו על קבוצות טופולוגיות קומפקטיות מקומיות של האוסדורף.
קרוטונים
קרוטונים (על פי האקדמיה ללשון העברית: צְנִימוֹנִים) הם קוביות לחם מטוגנות ומתובלות המוספות לסלט (כגון סלט קיסר) או מרקים. מקור המילה "קרוטון" הוא במילה האנגלית: Crouton, שמקורה בצרפתית: Croûte (החלק הקשה של הלחם).
אוניברסיטת קלן
אוניברסיטת קלן החלה רשמית ללמד ב-6 בינואר 1388 כאוניברסיטה הרביעית באימפריה הרומית הקדושה, אחרי אוניברסיטת קארל בפראג, אוניברסיטת וינה ואוניברסיטת היידלברג. על צו הקמתה חתם האפיפיור אורבנוס השישי.
ב-1798 סגרו כוחות הכיבוש הצרפתי בראשות נפוליאון, שפלשו לקלן ב-1794, את האוניברסיטה, מכיוון שמוריה סירבו להישבע אמונים לרפובליקה הצרפתית. הרקטור, פרדיננד פרנץ וולרף (Ferdinand Franz Wallraf) החביא את חותם האוניברסיטה, ונעשה בו שימוש לאחר הפתיחה מחדש ב-1919. האוניברסיטה נפתחה מחדש לאחר מלחמת העולם הראשונה ואובדן אוניברסיטת שטרסבורג לצרפת, בדומה לשתי אוניברסיטאות גרמניות אחרות - אוניברסיטת המבורג ואוניברסיטת יוהאן וולפגנג גתה שבפרנקפורט.
נבחרת אוקראינה בכדורגל
היסטוריה
לאחר הכישלון במוקדמות יורו 2004, מונה אולג בלוחין להיות מאמן הנבחרת. תחת הדרכתו של בלוחין, העפילה הנבחרת לראשונה לגביע העולם בכדורגל ב-2006. במשחק הבכורה הובסה אוקראינה 0:4 על ידי, אולם ניצחה במשחקיה הבאים את 4:0 ואת  1:0, ועלתה לשמינית הגמר. בשלב זה היא ניצחה בדו-קרב פנדלים את ועלתה לרבע הגמר, שבו הפסידה 0:3 לנבחרת, שזכתה מאוחר יותר בטורניר.
מצבת מישע
המצבה התגלתה בשנת 1868, והיא מהווה את אחד הגילויים החשובים בארכאולוגיה של תקופת המקרא בשל היותה העדות החוץ-מקראית הראשונה למתואר בתנ"ך. המצבה נמצאת כיום במוזיאון הלובר שבפריז.
טיי לוסון
טייוון רונל "טיי" לוסון (באנגלית: Tywon Ronell "Ty" Lawson; נולד ב-3 בנובמבר 1987) הוא כדורסלן אמריקאי המשחק בקבוצת שאנדונג גולדן סטארס מליגת העל הסינית, בעמדת הרכז.
אהוד קינמון
ביוגרפיה
אהוד קינמון נולד בעפולה במאי 1931. אביו, יעקב קינמון, היה ראש המועצה השני של היישוב. למד בבית החינוך בתל אביב ובתיכון החקלאי בגבעת השלושה.
בית היתומים דיסקין
בית היתומים הוקם בירושלים ברובע המוסלמי בעיר העתיקה בשנת 1880 על ידי הרב יהושע לייב דיסקין (1819–1898), מן הבולטים במנהיגי יהדות אירופה, אשר כיהן ברבנות בחשובות שבקהילות ליטא, ועם עלותו לארץ ישראל ב-11 ביולי 1877 (ראש חודש אב תרל"ז) היה לאחד האישים המרכזיים בירושלים, אשר הטביע את חותמו על היישוב הישן ומעבר לו. אשתו שרה סוניה דיסקין, הביאה עימה נדוניה של 40,000 זהובים, ואיתה הקים את בית היתומים דיסקין.
קרן היתומים
בשנת 1977, במטרה להבטיח את עתידו של המוסד כבית יתומים, נרשם "בית המחסה הגדול ליתומים דיסקין" כהקדש ציבורי ברשם ההקדשות. מטרותיו כפי שנרשמו בפנקס ההקדשות היה: "ייסוד בית יתומים במטרה לחנך ולכלכל יתומים ועזובים בישראל". בשנת 1996 ערך רשם ההקדשות ביקורת במוסד ומצא כי בשנת 1995 חולקה תרומה בסך 2.7 מיליון שקל לתלמידי כולל ולבעלי תשובה, אשר לכאורה אינה תואמת את מטרות ההקדש (תמיכה ביתומים ונזקקים). בעקבות הביקורת הגיש רשם ההקדשות כתב תביעה, בו נטען כי במקום לסייע ליתומים בכסף הנתרם עבורם, משתמשים מנהלי בית היתומים בתרומות למימון 11 עמותות תורניות, בתי תלמוד וישיבות. בכתב התביעה נאמר כי: "'הנאמנים, העומדים בראש הקדש יוקרתי, רב היקף ובעל תקציבים גדולים מאוד, הפרו את חובת הנאמנות המוטלת עליהם וניהלו את תקציבו הגדול של ההקדש לצורך מימוש תפיסת עולמם ולמטרות זרות נוספות, עד שהמוסד על-שם דיסקין הוא היום מרכז לישיבות ולא בית יתומים'."בית היתומים שכר את שירותיו של עורך הדין יעקב ויינרוט, ובשנת 2000 הגיעו הצדדים להסכם פשרה, על-פיו ייפתח הקדש נוסף בשם "קרן היתומים על-שם דיסקין", שאליו יוזרמו כספי התרומות הספציפיות. מאז משמש מבנה המוסד באופן רשמי לבית לישיבות חרדיות ופנימייה לנערים (כמרכז למספר מוסדות חינוך) שאינם מיועדים ליתומים בלבד.
אלן בורסטין
קריירה
עד 1970 נודעה בורסטין בשם "אלן מק'ריי", שכן כך הופיע שמה כמעט בכל הופעותיה בסרטים ובטלוויזיה.
היא הופיעה לראשונה בברודוויי ב-1957. בשנות ה-60 היא הופיעה בהופעות אורח בסדרות טלוויזיה רבות, למשל פרי מייסון, Wagon Train, 77 Sunset Strip, The Big Valley ו-Gunsmoke. כמו כן היא הגישה את סאטרדיי נייט לייב ב-1980.
מועמדויות לפרסים והסערה התקשורתית
לבסוף זכתה בפרס קלי מקדונלד על הסרט "הנערה מבית הקפה". במרץ 2007, הכריזה הוועדה באופן רשמי כי רק הופעה בלפחות מעשרה אחוזים של הסרט (9 דקות בסרט-טלוויזיה ממוצע של 90 דקות) תוכל לזכות במועמדות לפרס אמי לשחקן או שחקנית המשנה.
מונה אי נשיג
הגדרה
מונה נקרא אי-נשיג חזק אם הוא גבולי חזק (כלומר לכל מתקיים ) וסדיר.
כיום, "אי נשיג" משמש כמילה נרדפת ל"אי נשיג חזק".
היסטוריה
ב-1908, כחלק מהעבודה שלו על תכונות של מספרים מונים, הגדיר האוסדורף את מושג האי-נשיג החלש. המוטיבציה להגדרה הייתה שמונה כזה יהיה נקודת גבול של התהליך של לקיחת מונים עוקבים וגבולות של מונים (הוא יקיים למשל ). האוסדורף לא ידע להוכיח שקיים מונה אי נשיג, אך טען כי אם אחד כזה קיים הוא יהיה גדול מדי ולא יוכל לשמש לשום מטרה טבעית בתורת הקבוצות. בעקבות העבודה של גדל על L ידוע היום כי לא ניתן להוכיח במסגרת ZFC כי קיים מונה אי נשיג, ויתר על כן, משפטי אי-השלמות של גדל מראים כי אם ZFC קונסיסטנטית לא ניתן להוכיח במסגרתה כי התורה של "ZFC + קיים מונה אי נשיג" היא קונסיסטנטית (ראו בהמשך).
בשנת 1930, שרפינסקי, טרסקי וצרמלו הגדירו את מושג האי-נשיג החזק והראו את הקשר העמוק בינו לבין ההיררכיה של פון-נוימן. מקשר זה נובע בקלות שלא ניתן להוכיח במסגרת ZFC כי קיים מונה אי נשיג חזק.
תכונות
כל אי-נשיג חזק הוא גם אי-נשיג חלש, וההפך מתקיים בהנחת השערת הרצף המוכללת (GCH). ללא הנחת GCH, ניתן להראות על ידי כפייה כי בהנחה שקיים אי נשיג מתיישב שאפילו הוא אי-נשיג חלש.
נקודת רוס
נקודת רוס ממוקמת 7.85 קילומטרים דרומית-מזרחית מנקודת הרמוני.
מיכאל בן יאיר
ביוגרפיה
בן יאיר נולד וגדל בשכונת נחלת שמעון בירושלים. בינואר 1948, במהלך מלחמת העצמאות, נדרשה משפחתו על ידי ההגנה לפנות את ביתה, יחד עם כל המשפחות היהודיות בשכונה. במשך כחודש התגוררו במבנה בית־ספר במערב ירושלים. לאחר מכן קיבלה משפחתו שתי דירות בבתים בכפר הפלסטיני שייח' באדר וחנות תמורת שלוש הדירות ושתי החנויות שהותירו מאחור בשייח' ג'ראח. למד בבית הספר הריאלי העברי בחיפה, במסגרת הפנימייה הצבאית לפיקוד. בשנים 1961–1963 שירת בצה"ל כקצין ביחידות שדה, ואת שירות המילואים עשה גם בבתי הדין הצבאיים. בוגר לימודי משפטים מאוניברסיטת תל אביב ב-1968. בשנים 1982-1978 כיהן כשופט בית משפט השלום בעכו ובחיפה, בשנים 1987-1982 כיהן בתפקיד שופט בית המשפט המחוזי בחיפה, בשנים 1990-1987 כיהן בתפקיד שופט בית המשפט המחוזי בתל אביב, וב-1990 כיהן בתפקיד שופט בית המשפט העליון במשך שישה חודשים, וחזר לבית המשפט המחוזי עד שנת 1993.
לאחר כהונתו כיועץ משפטי
בעקבות קריסת הפסקת האש הארוכה של מבצע צוק איתן ב-19 באוגוסט 2014 פרסם בן יאיר למחרת פוסט בעמוד הפייסבוק ובו האשים את ישראל בבימוי הפרת הפסקת האש כדי לנסות לחסל את מוחמד דף.
שפות הפאמיר
המספר הכולל של דוברי שפות אלו מוערך בכ-100,000.
ברנהרד פון בילוב
מדיניות כלכלית
תחת לחץ של הליגה האגררית הנשלטת על ידי היונקרים, בילוב העביר מכס בשנת 1902 שהגדיל את המכסים על החקלאות. כתוצאה מכך, ייצור התבואה הגרמני הפך לאחד המוגנים ביותר בעולם. ממשלתו של בילוב גם ניהל משא ומתן על שורה של הסכמים מסחריים עם מדינות אירופיות אחרות שנכנסו לתוקף במרץ 1906.
פרשת הדיילי טלגרף
ב-14 ביולי הוכרזה ההתפטרות, ותאובלד פון בתמן-הולווג הפך לקנצלר החדש. וילהלם סעד עם בני הזוג בילוב והביע חרטה על כך שהנסיך היה נחוש להתפטר. הוא ציין כי הודיעו לו שחלק מאלה שהצביעו נגד מס הירושה עשו זאת מתוך איבה נגד בילוב וטיפולו בפרשת הטלגרף, ולאו דווקא מתוך התנגדות למס. על שירותיו למדינה, זכה בילוב למסדר הנשר השחור המשובץ ביהלומים.
נואלה הולוויי
ביוגרפיה
במהלך שנות השבעים והשמונים הופיעה במספר מגזינים ועיתונים שונים ודגמנה באירלנד ובמדינות נוספות.
קיאניט
זיהוי המינרל
הצבע הכחול והגבישים העמודיים המוארכים של הקיאניט הם בדרך כלל סימן ראשון לזיהוי המינרל. מינרלים נלווים מסייעים בזיהוי גם כן, בייחוד נוכחות של פולימורפים של סטאורוליט המופיע בדרך כלל יחד עם קיאניט. עם זאת, המאפיין המועיל ביותר לזיהוי הקיאניט הוא תכונת האנאיזוטרופיות שלו. המפתח לזיהוי קיאניט הוא אם לדגימה מסוימת יש קשיות אחת בכיוון אחד וקשיות אחרת בניצב לה.
החנות ברחוב הראשי
עלילה
בתקופת מלחמת העולם השנייה, עם עליית הנאציזם בעיירה סלובקית בה מתגורר הנגר טונו ברטקו, אדם פשוט ונוח לבריות, מקבל טונו בעלות על חנות כלי תפירה ברחוב הראשי של העיירה, במסגרת תהליך האריזציה. החנות השתייכה עד כה לרוזלי לאוטמן, אלמנה יהודייה קשישה וחרשת-למחצה, שלכאורה מנותקת מן העולם החיצוני ואינה מבינה את הסבריו של ברטקו על מצבה החדש. ידידו של טונו, אימריך קוצ'אר, הוא מתנגד מוצהר לאריזציה. הוא מסביר לטונו כי החנות אינה רווחית וכי גברת לאוטמן מתקיימת מתרומות. הקהילה היהודית מציעה לטונו תשלום קבוע כדי שלא יוותר על החנות, במטרה להגן על גברת לאוטמן מפני השתלטותו על החנות של אדם אחר שאינו נוח לבריות כמו טונו. טונו מסכים להצעה וגורם לגברת לאוטמן להאמין שהוא בן דודה שהגיע על מנת לסייע לה בעבודתה. בעוד מערכת היחסים בין השניים מתפתחת, אשתו של טונו מזהירה אותו כל העת מפני ערמומיותה של הקשישה.
הפארק הלאומי (רמת גן)
היסטוריה
בשנת 1963 החלו לקיים מדי שנתיים תערוכת ורדים בינלאומית על בסיס גן הוורדים. עם הזמן הוקמו גם מבנים ששימשו את התערוכות. תערוכת הוורדים האחרונה התקיימה בשנת 1974.
בשנת 1969 נקבר בפארק ראש עיריית רמת גן ויוזם הפארק, אברהם קריניצי, ולצדו חתנו ישעיהו שמואלביץ ונהגו ברוך עזאני, שנהרגו עמו בתאונת דרכים.
בין השנים 2005-2007 עבר הפארק שיפוצים נוספים. הסירות הוצאו מהאגם, נבנו שתי מזרקות חדשות המוארות בלילה בצבעים שונים (נסגרו לאחר מספר שנים).
המבנה העגול
במרכז האגם הוקם בשנת 1967 מבנה עגול שבתחילה אפשר היה להגיע אליו רק בסירות ואחר כך נבנה גשר עץ מקומר שחיבר אותו ליבשה. בתחילה היה בו בית קפה ואחר כך מסעדות, אולם אירועים ומועדון לילה. כל העסקים האלה נכשלו והמקום נעזב. גשר העץ נהרס באחת הסופות והמבנה נותר בודד והועלו הצעות להרסו. הצעות אלה נתקלו בהתנגדות בטענה שהמבנה היווה סמל לפארק בפרט ורמת גן בכלל. בדצמבר 2013 הסתיימה בנייתו של גשר חדש. בדצמבר 2019 התקיימה תחרות האדריכלים "הבית באגם" אשר תקבע את עתיד המבנה, הזוכות היו האדריכליות הילה חבקין ושרון אקר-מיכאל אשר הציעו להרוס את המבנה הקיים ולבנות במקומו אחד חדש.
שבר בלסת התחתונה
קונדילר (עלי)
שברים באזור הקונדילר (עלי) מסווגים על פי אזור ביחס לרצועות התומכות במפרק הטמפו-מנדיבולרי.
קורונויד
שבר בקורונויד פרוסס בלבד יותר נדיר מכיוון שהוא נמצא עמוק במבנה הלסת, לכן השבר בדרך כלל יגיע יחד עם שברים נוספים במנדיבולה, כגון שבר בעצם הלחיים.
פדיון הבן
פדיון הבן (או פדיון בכורות) הוא מצוות עשה מתוך תרי"ג מצוות, לפיה חייב כל אב מישראל לפדות את בנו הבכור מחזקת הכהן. עם היוולדו הבן שייך להקדש בשל מצוות קידוש בכורות ולכן יש לפדותו. החיוב לפדות חל מגיל 30 יום אך ניתן לקיימו גם אחרי כן, וכן ניתן למסור את התשלום לפני כן ולהכריז שהפדיון תקף מגיל 30 יום.
טקס הפדיון
אצל הספרדים ועדות המזרח הכהן שואל את האם:, והאם עונה:
ברכת כהנים
לאחר הפדיון, המנהג הוא כי הכהן מניח את ידיו על ראש הבכור, ומברך אותו בברכת כהנים.
טבח משפחת המלוכה של נפאל
אחרית דבר
גופותיהם של בירנדרה ובני המשפחה המלכותית האחרים נשרפו בטקס מיוחד. בהתאם לחוקה ולמסורת הנפאלית, מונה יורש העצר דיפנדרה למלך נפאל בעודו חסר הכרה ומחובר למכונת הנשמה. גיינדרה, אחיו של המלך בירנדרה המנוח והשני בסדר הירושה לכתר הנפאלי, מונה לעוצר. ב-4 ביוני, שלושה ימים לאחר הטבח, מת דיפנדרה בבית החולים וגיינדרה מונה למלך במקומו.
תאוריות קשר
דבר נוסף הרומז למעורבותו של גיינדרה, היא העובדה שבעוד שהמלך ומשפחתו נהרגו כולם, בקרב משפחתו של גיינדרה לא היו הרוגים (אף כי אשתו נפצעה אנושות).
מרקו סטורארי
קריירה ספורטיבית
סטורארי עדיין לא ערך הופעה במדי נבחרת איטליה למרות שנבחר לשוער השלישי על ידי מרצ'לו ליפי למוקדמות מונדיאל 2006, נגד סלובניה.
קרב חרן
הרפובליקה הרומית
כיבוש שטחים היה אחד הכוחות המניעים המרכזיים בפוליטיקה הרומית, והיה חיוני לכלכלה של האימפריה הרומית, אשר הייתה תלויה במידה רבה בעבודת עבדים. כיבוש שטחים חדשים וסיפוחם לתחומי האימפריה הביא הון רב לקופת הרפובליקה הרומית, שפע של עבדים ויוקרה רבה למצביאים, שעמדו בראש מסעות הכיבוש, אותה ניתן היה לנצל לצורך צבירת כוח פוליטי. במאה הראשונה לפנה"ס, בעקבות הרפורמות שערך מאריוס במבנה הצבא הרומאי (הרפורמה המריאנית), צברו מספר מצביאים רומיים בולטים (למשל פומפיוס, ויוליוס קיסר) כוח הולך וגדל, אשר איים על הסדר הפוליטי הקיים ברפובליקה הרומית. כוחם נבע בעיקר מעשרות אלפי החיילים המשוחררים, ששירתו בעבר בצבאותיהם, והפכו לקליינטים שלהם לאחר פיזור הלגיונות, שגויסו על ידם. המוסדות הפוליטיים של הרפובליקה הרומית המשיכו להתקיים, אך הכוח הפוליטי הממשי התרכז בידי קבוצה מצומצמת של אישים בעלי השפעה.
מהלך הקרב
תוך זמן קצר הבינו הרומאים שאין להם מענה לטקטיקת הלחימה הפרתית, וליתרון הניידות של הפרשים הפרתים. הלגיונרים הרומיים כבדי התנועה לא היו מסוגלים להתמודד עם מהירות התנועה של הפרשים הפרתים, ולא יכלו לכפות עליהם קרב מגע או לגרום להם נזק ממשי, ואילו הפרשים המעטים יחסית של קראסוס (שרובם המכריע לא היו רומאים, אלא חיילות עזר שגויסו מסוריה), לא היוו יריב לפרשים הפרתים המעולים. לפי תיאור הקרב אצל פלוטרכוס ודיו קאסיוס, עוצמת הקשתות של הפרשים הפרתים הייתה כה רבה, עד שחיציהם הצליחו לחדור את המיגון של הלגיונרים הרומים וגרמו להם אבדות כבדות ופציעות נוראות. אולם חוקרים מודרניים סבורים שהם הגזימו בתיאור כושר החדירה של החיצים הפרתיים, ומעריכים שהם לא היו מסוגלים לחדור את המגינים ואת שריון הגוף של הלגיונרים הרומיים (בוודאי לא את שניהם יחדיו), אלא מטווח קרוב מאוד. עם זאת, סביר להניח שהירי המתמיד של מטחי החיצים על הלגיונות הרומיים גרם למספר רב של נפגעים (שרובם רק ספגו פציעות בחלקי גוף חשופים) וגרם לדמורליזציה בקרב החיילים הרומיים, שלא יכלו להגיב על ירי החיצים. בתחילה חשב קראסוס להמתין עד שיאזל מלאי החיצים של הפרשים הפרתים, ואז לעבור להתקפה עליהם, אך צבאו של סורנה היה מצויד במלאי חיצים גדול מאוד, שנישאו על גבי מספר רב של גמלים (פלוטרכוס מזכיר אלף גמלים). עובדה זו איפשרה לקשתים הפרתיים להצטייד בכל פעם מחדש ולהמשיך בירי חיצים בלתי פוסק לאורך כל שעות הקרב.
סיכום ולקחים
לקרב חרן הייתה גם השפעה עקיפה על המאבקים הפוליטיים הפנימיים ברומא. מותו של קראסוס, אחד משלושת האישים שחברו לברית הפוליטית שנודעה בשם הטריומווירט הראשון, הפר את האיזון הפנימי, שהיה קיים בין שני החברים הנותרים של הטריומווירט, פומפיוס ויוליוס קיסר, ובכך פגע ביציבות הפוליטית היחסית שנשמרה ברומא בשנים 60–53 לפנה"ס. סביר להניח שמותו שימש כמאיץ לפירוק השותפות הפוליטית בין פומפיוס וקיסר, וליצירת הקרע הגלוי ביניהם, שהוביל בתורו לפרוץ שורה של מלחמות אזרחים ברומא (49–42 לפנה"ס) ובסופו של דבר לסופה של הרפובליקה הרומית. עם זאת, קשה להעריך מה הייתה מידת ההשפעה של מותו של קראסוס על התפתחות המאורעות ברומא לאחר נפילתו בקרב.
הורטוס פלטינוס
הורטוס פלטינוס (באנגלית: Hortus Palatinus) הוא גן ששימש לצורכי נוי שעוצב בהשראת סגנון הבארוק והרנסאנס האיטלקי. הגן מוקם בסמוך לטירת היידלברג ונחנך על ידי פרידריך החמישי, הנסיך הבוחר מפפאלץ ב-1614 לכבוד אשתו אליזבת סטיוארט, נסיכת אנגליה וסקוטלנד.
משפט בין-לאומי פומבי
הבסיס ההיסטורי למשפט בין-לאומי
הניסיונות הפורמליים הראשונים למסד את המשפט הבין-לאומי החלו באירופה בתקופת הרנסאנס.
מחלוקות עקרוניות בתוך המשפט הבין-לאומי
בנוסף, ישנן אנשי אקדמיה אשר רואים היום את תהליכי השפיטה והחקיקה במשפט הבין-לאומי כמקבילים לאלה של המשפט האזרחי הפנימי. שוב, המתנגדים טוענים כי רק הסכמה של המדינות יכולה לכפות עליהן את המשפט הבין-לאומי.
קבוצת אקלים
תערוכות
תערוכה שנים עשר התקיימה באפריל 1982 בתיאטרון ירושלים. הציגו: אליהו גת, חנה מגד, אורי רייזמן אברהם רפאל, רחל שביט.
יהדות בלארוס
ישיבות
כיום מוסדות חינוך תורניים קיימים בערים מספר, כך לקהילת סטולין קרלין בעיר פינסק ישנם ישיבה וכולל, בעיר הומיל קיימת ישיבה ליטאית, ובמינסק מכון הסמכה לרבנות השכן בבית מדרש קהילת לך לך.
ליגת העל הרומנית בכדורסל
האלופה משתתפת במפעל היורוקאפ, הקבוצות המסיימות במקומות 2-3 וזוכת הגביע הרומני משתתפות במפעל היורוצ'לנג', וקבוצות לפי בחירה משתתפות במפעל הליגה הבלקנית.
שמואל מאיר הולנדר
משפחתו
בזיווג שני נשא את בתו של האדמו"ר רבי שלום הגר מסטרוז'ניץ, ממנה נולדו שתי בנות: שרה אסתר וחיה רייצא. שרה אסתר נישאה לדוד המאירי וחיה רייצא נישאה לד"ר צבי שפסר.
השמר לך פן תשכח את ה'
מחלוקת הראשונים האם למנותה במניין המצוות
הסמ"ג עצמו מציין שהרמב"ם בספר המצוות לא מנה לאו זה. הרמב"ן מנה איסור שכחת ה' כמצווה, אך לא מנה את איסור הגאווה כמצווה בפני עצמה. בדומה לשיטת הרמב"ן גם רבנו יונה מונה מצווה של איסור שכחת ה'.
משחק מכור (סרט)
הסרט הוא רימייק לסרט שיצא ב-1974 באותו השם, בו כיכב ברט ריינולדס בתפקיד הראשי. הסרט יצא לאקרנים ב-27 במאי 2005.
קאמי (שינטו)
אמונה דתית
חלק מהישויות המכונות קאמי הן אספקטים של צמיחה, פוריות והתרבות, לעיתים תופעות טבע כגון רעמים ורוח. לפעמים עצמים טבעיים כגון השמש, הרים, נהרות, עצים וסלעים. חלקם בעלי חיים וחלקם רוחות של אבות קדומים. תחת הקטגוריה של רוחות של אבות קדומים נמצאים קיסרי יפן ומשפחותיהם, אבל גם אבות קדומים של שבטים ומשפחות אצולה.
בשנת 1946 מסר קיסר יפן, הירוהיטו, הודעה אשר נקראת "נינגֶן סֶנגֶן" ("הצהרת אנושיות") בה הוא הצהיר רשמית כי הוא אינו "אָקיטסוּמי-קאמי" ("אל גלוי" או "אל פיזי") ושהוא אינו בן לשושלת שמקורה באלת השמש, אָמָטֶראסוּ.
העמותה הישראלית להיסטוריה צבאית
ניהול
בכל הקשור לענייני כספים נסמכת העמותה על אוניברסיטת אריאל, ועד שנת 2010, נסמכה על אוניברסיטת תל אביב. העמותה אינה מבקשת תרומות ואף אינה גובה דמי חבר. המשתתפים משלמים לכל פעילות בנפרד. ברשימת התפוצה יש כ-1,500 מכותבי דואר אלקטרוני ומרבית החברים הם ותיקי צה"ל ומערכת הביטחון.
חברי הנהלת העמותה הם: ד"ר מתי מייזל, תא"ל (מיל) ד"ר דני אשר, פרופ' אהרון שי, אל"ם (מיל) פרופ' זאב דרורי. מנהל אדמיניסטרטיבי ומפיק האירועים: יוסי פוגל. מזכיר העמותה: עו"ד קובי סגל. מזכירים קודמים: משה שילה, אריה חשביה ואברהם זהר.
תחומי פעילות
הפעילות מתבצעת באמצעות גרעין פעילים המאוגדים בהנהלה, וועדה אקדמאית, בוועדה הביבליוגרפית ובמזכירות.
התפתחות העמותה
הנצחת אלוף אסף שמחוני - העמותה הישראלית להיסטוריה צבאית הוקמה כאגודה להנצחת זכרו של האלוף אסף שמחוני ב־1962 על ידי סא"ל, פרופ' מרדכי גיחון ומשה שילה, כהתאגדות ליד הספרייה הצבאית – - אשר הועברה ל אוניברסיטת תל אביב על ידי משרד הביטחון. היה זה מייד לאחר מעצרו של ישראל בר, ראש הקתדרה להיסטוריה צבאית באוניברסיטת ת"א, באשמת ריגול. גיחון שפרש באותה שנה מצה"ל בתפקידו האחרון כמפקד בית הספר הגבוה למודיעין ועבר לעולם האקדמי התבקש למלא את מקומו של בר באוניברסיטה, בתחום לימודי ההיסטוריה הצבאית. במשך 10 שנים פעלה אגודת שימחוני להעשרת הספרייה הצבאית, מ־3,000 כרכים בתחילה לכ-15,000 כחלק מהספרייה המרכזית ע"ש אליאס סוראסקי וקיימה מפגשים של חבריה בנושאי היסטוריה צבאית מגוונים.
זירה (אדריכלות)
הזירה מתאימה במיוחד למופעים שבהם אין משמעות לזווית ההתבוננות של הצופה במופע, כגון מופעי קרקס או משחקי ספורט. במופע כזה מתאפשרת הגדלה משמעותית של מספר מושבי הצופים, בזכות הישיבה מכל עברי מוקד ההתרחשות. במופעים בהם מתחייבת צפייה פרונטלית של הצופה במופע, כגון הצגות תיאטרון הכוללות תפאורה שטוחה, יועדף השימוש במבנה אודיטוריום עם במה הנצפית מזוויות מוגדרות מראש.
העמותה הישראלית להיסטוריה צבאית
מפגשי העמותה הישראלית להיסטוריה צבאית
לעמותה אין אולם קבוע או בית בבעלותה. מפגשים לסמינרים והרצאות נערכים ברצף 4–6 פעמים בחודש. אתרי המפגש המועדפים : יד טבנקין בסמינר אפעל ומוזיאון בית הפלמ"ח. מקומות מפגש נוספים באולמות: מתנ"ס יד התשעה הרצליה, אשכול הפיס ברמת גן, אשכול פיס במודיעין ופארק המים דואני ביבנה.
ארמון הקרמלין הממלכתי
ארמון הקרמלין הממלכתי (ברוסית: Государственный Кремлёвский дворец) נבנה בשנת 1961 על ידי האדריכל של מיכאיל ואסילייביץ' פוסוחין (הפרויקט פותח על ידי אשוט מנדויאנץ ויבגני סטאמו) בתמיכתו של ניקיטה חרושצ'וב ותוכנן כמקום לאירועים חברתיים ופוליטיים.
בניית הארמון
לפני הבנייה בוצעו חפירות ארכאולוגיות, שנתנו מידע רב ערך על ההיסטוריה המוקדמת של מוסקבה.
מתמטיקה שימושית
יישומים
באופן היסטורי, מתמטיקה הייתה בעלת חשיבות בעיקר במדעי הטבע וההנדסה. לאחר מלחמת העולם השנייה, חלה התפתחות מתמטית בנושאים שאינם קשורים למדעי הטבע. באופן זה, נוצרו תחומים חדשים, כגון: תורת המשחקים, שהתפתחה מתוך הכלכלה; רשתות עצביות, שהתפתחו ממדעי המוח; וביואינפורמטיקה, שהתפתחה מתוך הביולוגיה.
האלכסון של קנטור
הוכחה
לפי הפיתוח העשרוני שלו, המספר אותו בנינו נמצא בקטע (0,1). אך לא ייתכן שהוא נכלל ברשימה שערכנו, שכן עבור כל מספר טבעי n דאגנו שהמספר שבנינו יהיה שונה מהמספר \!\, r_n בספרה אחת לפחות. נוצרה סתירה כיוון שהנחנו שכל המספרים בקטע ערוכים ברשימה ובכל זאת מצאנו אחד שאינו ברשימה. מכאן שההנחה כי אפשר בכלל לערוך רשימה לא נכונה ולכן הקטע (0,1) איננו בן מנייה.
יקיר ירושלים
קטגוריות הפרס
ראש עיריית ירושלים ממנה צוות למיון המועמדויות השונות שהוצגו, ולהרכבת רשימה של המועמדויות העומדות בקריטריונים. ועדה המורכבת מראשי הסיעות השונות במועצת העיר ואישי ציבור מגבשת מתוכם רשימה סופית של 12 מועמדים המומלצים על ידה לקבלת האות, ומגישה את המלצותיה לאישור ראש העירייה. הוועדה מתחשבת בשיקוליה במרקם המיוחד של אוכלוסיית העיר ובתחומי העשייה השונים של המועמדים. ראש העירייה זכאי להוסיף שלושה מועמדים מטעמו לרשימת הזוכים הסופית, אשר מוגשת לאישור מועצת העיר.
תשל"ו (1976)
שלום אזולאי, ישראל גולדשטיין, ליאו ויסמן, צביה יפת, הלל ליברמן, אנה גריס, וסטר לינד, אריה ליפשיץ, שלמה מזרחי, לודביג אלעזר נלקן, נתן פיינברג, שמואל קיפניס, רחל ריבלין.
תשל"ז (1977)
הרב מנצור בן שמעון, אברהם דוד זילברשטין, שלמה חוצ'נר, יוסף כהן-צדק, זבולון כספי, אלישבע סגל לנדאו, פרנסואה שוסאדאן, בנימין פרס, פני רבינוביץ, שמואל יוסף שוויג, רחל שוורץ, אליהו ששון, מארק שאגאל.
תשס"ו (2006)
בתיה שנקולבסקי, נחה מלכוב, נחמה בן-אליהו, עבריה לוין, אפרים שך, רחמים מלמד-כהן, יוסף רז, מרדכי לרזה, מרדכי ריבק, נפתלי איתן, עמנואל זיסמן, ישראל אומן, מאיר רגבי.
תשס"ז (2007)
גאולה כהן, גדליהו שקדי, דוד בן נאה, הרב יהודה קופרמן, דוד פרנקל, יחיאל (פישקה) קירשנבום, יצחק יעקובי, ישראל ברגיל, מינה כהן, מלי ירוס, מרדכי מזרחי, משה פלד, יהושע ויסמן, מאיר גוטסמן, מרקו קן, שלום דרור.
תשע"ב (2012)
שלמה אהרונסון, מירון בנבנישתי, אליהו אביחיל, רבקה אביחיל, יהודית שטיינר פרויד, מלכה בריק, מרים גריבר, עוזיאל וכסלר, יגאל גינת, שלמה הלל בלונדהיים, קורט רוטשילד.
תשפ"א (2021)
יונתן הלוי, שלמה מור יוסף, שמאי קינן, גאלב אבו נג'מה, נחמה פרושאור, דבורה שטיינברג, מאיר בן חמו, אליהו מזרחי, עזרא יכין, מלכה בינה, נתן גרינברג, שמחה רז, גילה פוס ואברהם לוי.
תשפ"ב (2022)
מרים בן דוד, משה בר-אשר, דניאלה גולן, אריה ויסמן, חיים זקן, ישראל גליס, יצחק ליפשיץ, הרב אליהו מדינה, מרים נאור, יהושע קרמר, גלילה רון־פדר-עמית ונדים שיבאן.
כתובת השילוח
כתובת השילוֹחַ, שהתגלתה בשנת 1880, היא כתובת בכתב עברי קדום, שנחצבה על כותל נקבת השילוח ומנציחה את רגע המפגש בין שתי קבוצות חוצבים, עם פריצת הנקבה שהוליכה את מי הגיחון שממזרח ומחוץ לחומת עיר דוד אל בריכת השילוח שבדרום-מערבהּ של עיר דוד ובתחום החומה בה הקיף חזקיהו את ירושלים.